 **MADONAS NOVADA PAŠVALDĪBA**

Reģ. Nr. 90000054572

Saieta laukums 1, Madona, Madonas novads, LV-4801

 t. 64860090, e-pasts: pasts@madona.lv

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**MADONAS NOVADA PAŠVALDĪBAS DOMES**

**LĒMUMS**

Madonā

**2024. gada 31. jūlijā Nr. 420**

(protokols Nr. 14, 21. p.)

**Par nekustamā īpašuma “Gustavskola”, Praulienas pagasts, Madonas novadā, nodošanu atsavināšanai, rīkojot izsoli**

Madonas novada pašvaldībā saņemts fiziskas personas iesniegums (reģistrēts Madonas novada pašvaldībā ar reģ. Nr. 2.1.3.6/24/683) par nekustamā īpašuma “Gustavskola”, Praulienas pagastā, Madonas novadā, nodošanu atsavināšanai.

Nekustamais īpašums “Gustavskola”, Praulienas pagastā, Madonas novadā, ar kadastra Nr. 7086 013 0057 sastāv no vienas zemes vienības ar kadastra apzīmējumu 7086 013 0057 9,03 ha platībā, uz kuras atrodas 5 ēkas:

-skolas ēka ar apbūvēto laukumu 251,26 kvm (kadastra apzīmējums 7086 013 0057 001); dzīvojamā ēka ar apbūvēto laukumu 168,45 kvm (kadastra apzīmējums 7086 013 0057 002); palīgēka (kadastra apzīmējums 7086 013 0057 003); palīgēka (kadastra apzīmējums 7086 013 0057 004)un palīgēka (kadastra apzīmējums 7086 013 0057 005).

Īpašuma tiesības uz nekustamo īpašumu “Gustavskola”, Praulienas pagastā, ir nostiprinātas Praulienas pagasta zemesgrāmatā ar nodalījuma Nr. 100000078864 un Madonas novada pašvaldības vārda.

Nekustamais īpašums “Gustavskola”, Praulienas pagastā, Madonas novadā, nav nepieciešams pašvaldībai tās funkciju nodrošināšanai.

Saskaņā ar “Pašvaldību likuma” 10. panta pirmās daļas 16. punktu “*tikai domes kompetencē ir: lemt par pašvaldības nekustamā īpašuma atsavināšanu un apgrūtināšanu, kā arī par nekustamā īpašuma iegūšanu.*

Saskaņā ar Publiskas personas mantas atsavināšanas likuma 3. panta otro daļu “*Publiskas personas mantas atsavināšanas pamatveids ir mantas pārdošana izsolē*”, 4. panta pirmo daļu [..] *Atvasinātas publiskas personas mantas atsavināšanu var ierosināt, ja tā nav nepieciešama attiecīgai atvasinātai publiskai personai vai tās iestādēm to funkciju nodrošināšanai*, 5. panta pirmo daļu *Atļauju atsavināt atvasinātu publisku personu nekustamo īpašumu dod attiecīgās atvasinātās publiskās personas lēmējinstitūcija*, ņemot vērā 17.07.2024. Uzņēmējdarbības, teritoriālo un vides jautājumu komitejas atzinumu, atklāti balsojot**: PAR – 14** (Agris Lungevičs, Aigars Šķēls, Aivis Masaļskis, Andris Dombrovskis, Andris Sakne, Artūrs Čačka, Artūrs Grandāns, Arvīds Greidiņš, Gatis Teilis, Iveta Peilāne, Kaspars Udrass, Māris Olte, Sandra Maksimova, Valda Kļaviņa), **PRET – 1** (Vita Robalte), **ATTURAS - NAV**, Madonas novada pašvaldības dome **NOLEMJ**:

1. Nodot atsavināšanai nekustamo īpašumu “Gustavskola”, Praulienas pagasts, Madonas novads, ar kadastra numuru 7086 013 0057 9,03 ha platībā, rīkojot izsoli.
2. Nekustamā īpašuma pārvaldības un teritorijas plānošanas nodaļai organizēt nekustamā īpašuma novērtēšanu un virzīt jautājumu uz domi par atsavināšanas sākumcenas noteikšanu.

 Domes priekšsēdētājs A. Lungevičs

*Čačka 28080793*